DRUGA REDOVITA SJEDNICA SREDIŠNJEG ODBORA HRVATSKOG ARHEOLOŠKOG DRUŠTVA U 2020. GODINI

Druga redovita sjednica Središnjeg odbora Hrvatskog arheološkog društva održana je u Hotelu Panonija u Sisku, 05.10.2020., s početkom u 18 sati. Prisutni su bili: Jacqueline Balen, Hrvoje Potrebica, Adriana Gri-Štorga, Domagoj Perkić, Ivanka Kamenjarin, Domagoj Tončinić, Jana Škrgulja. Krešimir Karlo, Ivana Ožanić Roguljić. Sastanku u prisustvovali, u ime suorganizatora skupa u Sisku Ivana Miletić i Ivan Drnić.

Predložen je sljedeći Dnevni red: 1. Znanstveni skup i Godišnja skupština za godinu 2020. 2. Izvješće o radu Društva u 2020.3. Financijsko izvješće za razdoblje od 01. siječnja o.g. 4. Nakladnička djelatnost 5. Nagrade Društva 6. Primanje novih članova 7. Rad Društva u godini 2021. 8. Razno

Svi su se prisutni složili s predloženim Dnevnim redom.

1. Sukladno prvoj točki predloženog Dnevnog reda, sastanak je započeo detaljnijim predstavljanjem organizacijskih pitanja nadolazećeg Skupa Hrvatskog arheološkog društva. Određeni su moderatori sesija. J. Balen predstavlja COVID -19 mjere koje u organizaciji i izvedbi skupa uključuju ispunjavanje obrazaca, mjerenje temperature, maske, potpise kontakata. I. Drnić, I. Miletić, J. Balen predstavljaju organizacijske odluke vezane uz pozdravne govore i otvaranje skupa, kao i uz potpisne liste vezane uz izlet (osobito zbog epidemioloških mjera). Večera će biti u restoranu na otvorenom, također zbog epidemioloških mjera.

2. Jacqueline Balen izvijestila je o radu Društva u 2020. godini.. Skup koji Društvo redovito podržava *Metodologija i arheometrija* ove će se godine održati on-line. HAD je jedan od partnera *Festivala arheologije* u Arheološkom muzeju u Zagrebu. Prekinut je zbog slučaja COVID-19. Newsletter je redovit. Prostorije Društva su jako stradale u potresu, traži se od grada da se izađe iz prostorija, dio je već preseljen.

3. Financijsko izvješće podneseno je za dva mjeseca protekle godine (izradila gđa. Božena Jurčić), a drugo od 01.01. – 20.10.2020. u glavnim crtama i stanjem računa te će biti detaljno podneseno na Godišnjoj skupštini.

4. Domagoj Tončinić izvijestio je o nakladničkoj djelatnost. Informacije s dodjele nagrada Društva te zaključci okruglih stolova će izaći u Obavijestima. Izdanja HAD-a Kaštela su u prijelomu, Izdanja HAD-a Bjelovar u postupku recenzija, Izdanja HAD-a Šibenik su također spremna za objavljivanje. Izdanja HAD-a Požega trebala bi se prikupiti do veljače 2021. Prikupljaju se radovi sa znanstvenog skupa u Hvaru.

5. Jacqueline Balen izvještava o nagradama. Zaprimljeno je pet prijedloga za Godišnju nagradu Josip Brunšmid u kategorijama: izdanje, izložba i popularizacija arheologije. Nakon glasanja odlučeno je da se Skupštini predloži da nagradu dobiju Marina Ugarković za monografiju *Geometrija smrti: isejski pogrebni obredi, identiteti i kulturna interakcija. Antička nekropola na Vlaškoj njivi, na otoku Visu, I/1 -I/2*, Kristian Gotić, Nikolina Mađar i Nikolina Uroda za izložbu *Varvaria/Breberium/Bribir. Razotkrivanje slojeva,* te Darko Komšo *za* popularizaciju arheologije u zemlji i svijetu za otkriće paleolitičkih slikarija u Roumualdovoj pećini. Za počasnog člana HAD-a posthumno je izabran Tihomir Percan. Za Nagradu za životno djelo predložena je Mirjana Sanader.

76. Članstvo: primljena su tri nova člana te su prihvaćene dvije obnove članstva.

7. Rad Društva u 2021. godini. Izvještava Jacqueline Balen. Idući skup Hrvatskog arheološkog društva predlaže se u Splitu, predlaže Arheološki muzej u Splitu, ravnatelj Ante Jurčević (godišnjica prvih arheoloških istraživanja u Saloni).

9. Pod točkom Razno započinje Ivana Ožanić Roguljić koja je pokrenula akciju da se spriječi nepotrebna sanacija Pločastog mosta na Cetini koja je odobrena od Konzervatorskog odjela u Šibeniku. Stećci su bačeni, a postavljaju ploče od lokalnog (bračkog) kamena. Prijedlog je podržao Muzej cetinske krajine i Institut za arheologiju, a želi se da Društvo traži preventivnu zaštitu po hitnom postupku. Peticija je objavljena na internetu, novinama i Dnevniku Nove TV.

Sjednica je završena u19:10 sati.

Zapisnik vodila: Jana Škrgulja, tajnica